PM Modi ने इस भोजपुरी एक्टर को ट्विटर पर किया फॉलो, तो यूं मिला रिप्लाई  
पीएम मोदी ने इस एक्टर को किया फॉलो
एक्टर ने यूं जताया आभार
भोजपुरी के जुबली स्टार कहलाते हैं ये एक्टर
पीएम नरेंद्र मोदी (PM Narendra Modi) ट्विटर पर लगभग 2200 से ज्यादा लोगों को फॉलो करते हैं, और अब इसमें एक नया नाम भोजपुरी सिनेमा (Bhojpuri Cinema) के जुबली स्टार दिनेश लाल यादव निरहुआ (Dinesh Lal Yadav Nirahua) का भी जुड़ गया है. भोजपुरी एक्टर (Bhojpuri Actor) दिनेश लाल यादव निरहुआ (Nirauha) ने अपने ट्विटर एकाउंट पर इस बात की जानकारी दी है. खास यह है कि दिनेश लाल यादव निरहुआ ने 2019 के लोकसभा चुनाव में बीजेपी की टिकट पर अखिलेश यादव को आजमगढ़ में टक्कर दी थी. 

धन्यवाद कहने के लिए शब्द कम पड़ रहे हैं।
पूज्यनीय प्रधान मंत्री जी दिल से आभार।
आपका आशीर्वाद पाकर धन्य हो गया @narendramodi जी pic.twitter.com/yLRhthOtmF

भोजपुरी फिल्मों (Bhojpuri Movie) के जुबली स्टार निरहुआ (Nirahua) की खुशी का उस समय कोई ठिकाना नहीं रहा जब उनके ट्विटर अकाउंट निरहुआ हिंदुस्तानी को प्रधानमंत्री नरेंद्र मोदी (PM Narendra Modi) के अकाउंट से फॉलो किया गया. निरहुआ ने खुशी जाहिर करते हुए ट्विटर पर पोस्ट डाली. प्रधानमंत्री को टैग करते हुए उन्होंने लिखा, 'धन्यवाद के लिए शब्द कम पड़ रहे हैं. पूजनीय प्रधानमंत्री जी का दिल से आभार. आपका आशीर्वाद पाकर धन्य हो गया.'
बता दें कि लोकसभा चुनाव के दौरान किए गए वादे के मुताबिक, निरहुआ (Nirahua) इन दिनों अपने लोकसभा क्षेत्र आजमगढ़ में ही अपनी फिल्मों की शूटिंग में व्यस्त हैं. निरहुआ सोशल मीडिया पर काफी सक्रिय रहते हैं. फेसबुक पर जहां उनके लगभग दस लाख फॉलोअर हैं, वहीं ट्विटर पर उनकी सक्रियता हाल फिलहाल ही में बढ़ी है और वहां भी उनके फॉलोअर्स की संख्या में रोजाना बढ़ोतरी हो रही है.